Σιδηροδρομικός σταθμός της Άγκυρας

Το αρ ντεκό κτίριο του σταθμού κτίστηκε το 1937 για να ικανοποιήσει την αύξηση της σιδηροδρομικής κίνησης και έχει γίνει ένα ορόσημο της πόλης. Στις 29 Οκτωβρίου 2016 εγκαινιάστηκαν πλατφόρμες για αμαξοστοιχίες μεγάλης ταχύτητας, οι οποίες στεγάζονται κάτω από ένα νέο κτίριο, το Ankara Tren Garı.http://atasarim.com.tr/en/project/yuksek-hizli-tren-gari

Ιστορικά στοιχεία
Ο σταθμός άνοιξε τις πύλες του το 1892. Μεταξύ του 1914 και του 1918 δεν είχε υπηρεσία μεταφοράς επιβατών, παρά μόνο λίγα δρομολόγια μεταφοράς εμπορευμάτων. Η εταιρεία Οθωμανικοί Σιδηρόδρομοι της Ανατολίας έπεσε, κατά τον Α΄ Παγκόσμιο Πόλεμο, στον έλεγχο των Βρετανών, όμως οι Τούρκοι εθνικιστές κατέλαβαν την Άγκυρα και τμήματα του δικτύου της εταιρείας. Κατά τη διάρκεια του Πολέμου της Τουρκικής Ανεξαρτησίας, η εταιρεία μετέφερε στρατεύματα από την Άγκυρα στο μέτωπο κοντά στο Εσκί Σεχίρ.http://www.trainsofturkey.com/index.php/Stations/Ankara

Μετά το τέλος του πολέμου οι υπηρεσίες μεταφοράς επιβατών από την Κωνσταντινούπολη προς την Άγκυρα αποκαταστάθηκαν. Τα επόμενα χρόνια το δίκτυο θα επεκταθεί προς την Καισάρεια, με την Άγκυρα να μην αποτελεί πλέον τον τερματικό σταθμό. Οι Οθωμανικοί Σιδηρόδρομοι της Ανατολίας αποκτήθηκαν την 1η Ιουνίου 1927 από τους Τουρκικούς Κρατικούς Σιδηροδρόμους (TCDD). Το 1927 εγκαινιάστηκε το δρομολόγιο Anatolian Express από την Κωνσταντινούπολη προς την Άγκυρα από την εταιρεία Compagnie Internationale des Wagons-Lits.TCDD History -Trains of Turkey TCDD HistoryThe Ultimate Encyclopedia of Steam & Rail - By Colin Garratt and Max Wade-Matthews, σελίδα 397

Το σημερινό αρ ντεκό κτίριο κτίστηκε το 1937 από Γερμανούς αρχιτέκτονες. Η εταιρεία Τουρκικοί Κρατικοί Σιδηρόδρομοι ολοκλήρωσε τη σύνδεση της Άγκυρας με άλλες σημαντικές πόλεις, δημιουργώντας το δρομολόγιο 9η Σεπτεμβρίου Εξπρές (1939) προς τη Σμύρνη, το Ανατολικό Εξπρές (1939) προς την Καρς και το Νότιο Εξπρές (1944) προς το Ντιγιαρμπακίρ και το Κουρταλάν. Το 1972 ο σταθμός, μαζί με το κομμάτι μεταξύ Σινκάν και Καγιάς, ηλεκτροδοτήθηκαν με 25 kV AC γραμμές για τις ανάγκες εξυπηρέτησης του Προαστιακού Σιδηροδρόμου της Άγκυρας. Το 1993 η γραμμή Κωνσταντινούπολη-Άγκυρα ήταν πλήρως ηλεκτροδοτούμενη. Στη δεκαετία του 1990 άνοιξε ένα μουσείο τρένων ατμού δίπλα στο σταθμό της Άγκυρας. Το 2009 ένα τρένο υψηλής ταχύτητας ξεκίνησε να λειτουργεί από την Άγκυρα προς το Εσκί Σεχίρ. 

Παραπομπές

Κατηγορία:Σιδηροδρομικοί σταθμοί